নিষ্ফ্ক্রিয় সেই ৮৩ মামলা : ১৩ দফা দাবিতে হেফাজতে ইসলাম বাংলাদেশ ২০১৩ সালের ৫ মে ঢাকা অবরোধ করেছিল। এক পর্যায়ে সরকার পতনের দাবিতে ব্যাপক তাণ্ডবও চালায় তারা। এ ঘটনায় চট্টগ্রামসহ সারাদেশে ৮৩টি মামলা হয়। এসব মামলায় হেফাজতের মহাসচিব জুনায়েদ বাবুনগরীসহ তিন হাজার ৪১৬ জনের নাম উল্লেখ করে মোট ৮৪ হাজার ৯৭৬ জনকে আসামি করা হয়। এসব মামলার মধ্যে এখন তদন্তাধীন আছে ৬২টি। গত পাঁচ বছরে এসব মামলার আসামির বিরুদ্ধে কোনো পদক্ষেপ নেয়নি পুলিশ। ৮৩টি মামলার মধ্যে কেবল বাগেরহাটের একটি মামলায় বিচার শেষ হয়েছে। রায়ে খালাস পেয়েছেন প্রত্যেক আসামিই। দুটি মামলার অভিযোগ প্রমাণ করতে না পেরে পুলিশ চূড়ান্ত প্রতিবেদন দিয়ে শেষ করে দিয়েছে। ১৮টি মামলার অভিযোগপত্র দায়ের হলেও বিচার শুরু হয়নি এখনও। হেফাজতকে বশে আনার ক্ষেত্রে কওমি সনদের পাশাপাশি এসব মামলার নিষ্ফ্ক্রিয়তাও গুরুত্বপূর্ণ ফ্যাক্টর বলে মনে করেন বিশ্নেষকরা।